স্টিভেন হকিং
স্টিভেন উইলিয়াম হকিং, সিএইচ, সিবিই, এফআরএস, পিএইচডি (; ৮ জানুয়ারি, ১৯৪২ - ১৪ মার্চ ২০১৮) বিশিষ্ট ইংরেজ তাত্ত্বিক পদার্থবিজ্ঞানী ও গণিতজ্ঞ হিসেবে বিশ্বের সর্বত্র পরিচিত ব্যক্তিত্ব। তাঁকে বিশ্বের সমকালীন তাত্ত্বিক পদার্থবিদদের মধ্যে অন্যতম গণ্য করা হয়। হকিং কেমব্রিজ বিশ্ববিদ্যালয়ের সেন্টার ফর থিওরেটিক্যাল কসমোলজির গবেষণা প্রধান ছিলেন। তিনি ১৯৭৯ থেকে ২০০৯ সাল পর্যন্ত কেমব্রিজ বিশ্ববিদ্যালয়ের লুকাসীয় অধ্যাপক ছিলেন এবং ২০০৯ সালের ১ অক্টোবর এই পদ থেকে অবসর নেন। এছাড়াও তিনি কেমব্রিজের গনভিল ও কেইয়ুস কলেজের ফেলো হিসেবে কাজ করেছেন।
হাওয়ার্ড আইকেন
হাওয়ার্ড হ্যাথাওয়ে আইকেন (ইংরেজি ভাষায়: Howard Hathaway Aiken) (৮ই মার্চ, ১৯০০, হোবোকেন, নিউ জার্সি–১৪ই মার্চ, ১৯৭৩, সেন্ট লুইস, মিসৌরি) ছিলেন কম্পিউটিং-এর অগ্রদূত। তিনি আইবিএম-এর হার্ভার্ড মার্ক ১ কম্পিউটারের মূল প্রকৌশলী ছিলেন।